

Ikt.szám: MOME/………/2022

**EGYÜTTMŰKÖDÉSI MEGÁLLAPODÁS**

*Amely létrejött egyrészről*

Budapest Főváros VII. kerület Erzsébetváros Önkormányzata

továbbiakban: **Partner**

székhely: 1073 Budapest, Erzsébet krt. 6.

törzskönyvi azonosító száma 735704

adószám: 15735708-2-42

képviseli: Niedermüller Péter, polgármester

*másrészről*

**Moholy-Nagy Művészeti Egyetem**,

továbbiakban: **Egyetem**

Képviseli: Fülöp József DLA, rektor

Székhely: 1121 Budapest, Zugligeti út 9-25

Adószám: 19253172-2-43

Intézményi azonosító: FI73435

Bankszámlaszám: 11784009-22232403-00000000

továbbiakban együttesen, mint **Felek** az alábbi feltételek mellett:

# Preambulum

A **Moholy-Nagy Művészeti Egyetem** a magyarországi design- és művészeti élet megkerülhetetlen intézménye, jelentős szereplője a hazai alkotói, tervezői kultúrának. Az Egyetem missziójának középpontjában a művészetek, a design és a kreativitás világszínvonalú oktatása, kutatása és fejlesztése áll. Az Egyetem olyan tudatosan cselekvő emberek képzését látja el, akik a design, a technológia és a kortárs művészeti stratégiák értő alkalmazása révén különböző élethelyzetek, társadalmi rendszerek újítóiként és javítóiként képesek fellépni a XXI. században

**Budapest Főváros VII. kerület Erzsébetváros Önkormányzata** elkötelezett egy olyan kerület kialakításában, ahol a lakosok fenntartható módon, biztonságosan és a levegő szennyezése nélkül tudnak közlekedni, és ahol a közterületek jelentős része a közlekedés mellett közösségi életre, sétálásra, pihenésre is alkalmas.

Az Egyetem Innovációs Központjának Social Design Hubja által kezdeményezett ***„Várostervezési kutatás a gyermekek mobilitására (Urban Research for children mobility)”*** megnevezése projekt (a továbbiakban: Projekt) a 10-13 éves kor közötti gyermekek városi közlekedésének kihívásait vizsgálja és azokra keres egyedi, igényeikhez szabott megoldásokat.  A kutatás célja többek között a közösségi közlekedés, a mikromobilitás és az ezekhez kapcsolódó köztérhasználat vonzóbbá, biztonságosabbá, egészségesebbé, és emberközpontúbbá tétele a gyermekek számára egy, a kutatási eredményekre támaszkodó, tesztelésre alkalmas és továbbfejleszthető és adaptálható prototípus létrehozásával.

1. **A megállapodás tárgya, célja**
   1. A Megállapodás célja, hogy Felek megállapodjanak abban, hogy Partner miképpen csatlakozik a Projekthez, abban a Felek milyen feladatokat vállalnak.
   2. Felek rögzítik, hogy a Projekt megvalósítása megkezdődött és tervezett lezárásának dátuma 2022. december 31.
   3. Felek rögzítik, hogy a kutatás elősegítése céljából az Egyetem pályázatot nyújt be a European Institute of Innovation and Technology szervezethez, amelyhez az Önkormányzat partnerként csatlakozik. Nyertesség esetén a projekt megvalósításáról külön megállapodást köthetnek.

1.4. Felek a jelen megállapodás feltételeit a kölcsönös együttműködés céljának figyelembevételével alakították ki és fogadták el.

1. **Felek jogai és kötelezettségei**
   1. Felek rögzítik, hogy a Partneraz együttműködés keretében az alábbiakat vállalja:
2. képviselteti magát a koncepcionálási szakmai workshopokon a delegált klíma kabinet által;
3. szakmai hozzájárulásával a következő operatív feladatok sikeres teljesítését támogatja: projekt célhelyszínének kiválasztása, a célhelyszín környékén található iskolákkal való önkormányzati szinten történő kapcsolatfelvétel, projekt keretében megvalósuló köztéri installáció közterületfoglalási engedélyeztetési folyamatának segítése, valamint a köztéri prototípus létrehozásához szükséges  részleges financiális támogatás biztosítása legfeljebb bruttó 500.000 Ft összegben külön megegyezés keretében, amennyiben a kutatási eredményre alapuló installáció összhangban áll a Klímakabinet 2022-es elfogadott költségvetésében szereplő projektvállalásokkal;
4. a projekt különböző stádiumában a projektet kommunikálja, annak minél szélesebb körű megismerését elősegíti kommunikációs csatornáinak hatékony mobilizációjával,
5. a köztérre kihelyezendő installáció sikerességét szakmai szupervízió biztosításával is segíti
6. valamint részt vesz (egy delegált fő személyében) a kutatás eredményeit tárgyaló, novemberben megrendezésre kerülő kerekasztal beszélgetésen;
7. megosztja a kutatásban szintén résztvevő felekkel a birtokában álló releváns szakirodalmat, és igény esetén társszerzőséget vállal a projektet tárgyaló esettanulmányban;
8. igény szerint részt vesz az év során, a célcsoporttal tartott workshopokon.
   1. Felek rögzítik, hogy az együttműködés keretében az Egyetem a tevékenységi körének megfelelően vállalja az alábbi feladatokat:
9. a Projekt lebonyolítását;
10. a Projekt infrastruktúrájának biztosítása;
11. a specifikált szakértői tevékenység biztosítása;
12. Projekttel kapcsolatos operatív menedzsment és kommunikációs tevékenység végzése.
13. **Szellemi alkotásokkal kapcsolatos és szavatossági rendelkezések**
    1. A Felek megállapodnak, hogy Szellemi alkotásoknak tekintik a Megállapodás alapján az Egyetem által, továbbá a teljesítésben az Egyetem által igénybe vett további személyek - beleértve különösen az Egyetem hallgatói (a továbbiakban együttesen: Hallgató) - által létrehozott azon alkotásokat, illetve műszaki megoldásokat

a) amelyek alkalmasak arra, hogy iparjogvédelmi oltalom (találmány, használati minta, formatervezési minta, növényfajta, topográfia) tárgyát képezzék, vagy

b) amelyek jogszabály erejénél fogva szerzői jogi védelem alatt állnak vagy kapcsolódó jogi teljesítmény (különösen: hangfelvétel, filmalkotás, adatbázis), továbbá

c) az üzleti titok védelméről szóló törvény által oltalomban részesített védett ismeretek (know-how)

(a továbbiakban együttesen: Szellemi alkotás).

**3.2.** A Felek megállapodnak, hogy Egyetem a Partner részére a Projekt során, azzal összefüggésben, annak keretében az Egyetem által, továbbá a teljesítésben az Egyetem által igénybe vett további személyek - különösen a Hallgatók - által létrehozott alkotások tekintetében nem engedélyez felhasználási jogot.

1. **Megállapodás időtartama**
   1. Jelen Megállapodás határozott időre szól, a Felek általi aláírás napján lép hatályba és a Megállapodás teljesítésével hatályát veszti. A Projekt tervezett időtartama 2022. január 1 – 2022. december 31.
   2. Bármely fél azonnali hatállyal írásban felmondhatja jelen Szerződést, amennyiben a másik Fél a szerződéses kötelezettségeit megszegi, és a Felek által együttesen meghatározott új határidő kitűzésével és következményekre való figyelmeztetéssel közölt írásbeli felhívás eredménytelenül telt el.
2. **Vis maior**
   1. Felek rögzítik, hogy minden olyan, a megállapodás teljesítését részben vagy egészben ellehetetlenítő vagy akadályozó, késleltető esemény, melyet a Felek tevékenységükkel befolyásolni nem tudnak, jelen szerződés szempontjából vis maiornak tekintendő (pl. természeti katasztrófa, járvány, tűzeset, karantén stb).
   2. A vis maior jellegű események előre nem látott, elháríthatatlan akadályként mentesítik a Feleket a Megállapodásban foglalt kötelezettségeik teljesítése alól, feltéve, hogy e körülmények a jelen megállapodás aláírását követően jönnek létre, illetőleg a jelen Megállapodás aláírását megelőzően jöttek létre, de következményeik – melyek gátolják vagy késleltetik a megállapodás teljesítését – az említett időpontban még nem voltak előreláthatóak.
   3. Felek kötelesek a vis maior jellegű eseményekről egymást haladéktalanul értesíteni. Az értesítés elmulasztásából eredő kárt a mulasztó fél köteles megtéríteni.
   4. Amennyiben a vis maior a megállapodás teljesítését lehetetlenné teszi, a Felek a lehetetlenülés szabályai alapján járnak el. Ha a vis maior nem teszi lehetetlenné a megállapodás teljesítését, de késlelteti azt, akkor a Felek tárgyalnak a megállapodás megfelelő módosításáról vagy megszüntetéséről.
   5. Felek rögzítik, hogy a COVID-19 járvány kapcsán Magyarországon életben lévő szabályozásokra figyelemmel a megállapodás teljesítése során egymással fokozottan együttműködnek és a járvány kapcsán egy ismét életbe lépő veszélyhelyzetre, bevezetésre kerülő rendkívüli intézkedés(ek)re figyelemmel kölcsönösen együttműködve haladéktalanul kezelik az elengedhetetlenül szükséges megállapodás módosításokat, hosszabbításokat.
3. **Vegyes rendelkezések**
   1. Felek rögzítik, hogy a jelen Megállapodás vonatkozásában az alábbi kapcsolattartásra jogosult személyeket jelölik ki:

**A Partner kapcsolattartója:**

Név: Tóth Csaba

E-mail: toth.csaba@erzsebetvaros.hu

**A MOME Kapcsolattartója:**

Név: Szerencsés Rita

E-mail: szerencses.rita@mome.hu

* 1. A jelen Megállapodás teljesítése érdekében a Felek kötelesek egymással együttműködni és a másik Fél teljesítését előmozdítani. Az együttműködés keretében a Felek kötelesek egymást tájékoztatni valamennyi, a Megállapodás teljesítését érintő körülményről és a teljesítés elősegítéséhez szükséges valamennyi információt, dokumentumot, eszközt a másik Fél rendelkezésére bocsátani.
  2. A Felek megállapodnak, hogy a jelen Megállapodás kapcsán közölt mindennemű nyilatkozat, illetve a jelen Megállapodás bármely módosítása csak írásban érvényes, szóbeli megállapodásra sikerrel egyik Fél sem hivatkozhat.
  3. Ha bármikor a jelen Megállapodás valamelyik rendelkezése törvénytelennek, érvénytelennek vagy végrehajthatatlannak bizonyul, vagy azzá válik bármilyen tekintetben a jogszabályok alapján, illetve bíróság vagy más illetékes hatóság határozata alapján, ez nem érinti a fennmaradó rendelkezések törvényességét, érvényességét, kikényszeríthetőségét. Ebben az esetben a Felek vállalják, hogy az érvénytelen rendelkezést olyan érvényes rendelkezéssel helyettesítik, amely a lehető legközelebb áll az érvénytelen rendelkezés gazdasági céljához és szándékához.
  4. A Felek megállapodnak abban, hogy a jelen Megállapodással összefüggésben, vagy azzal kapcsolatban megszerzett, vagy bármilyen más módon a tudomásukra jutott, a másik Félre, illetve a másik Fél tevékenységére vonatkozó valamennyi információt kötelesek üzleti titokként bizalmasan kezelni, illetve időbeli korlátozás nélkül megőrizni, azokat kizárólag a szerződés hiánytalan és hibátlan teljesítése érdekében használhatják fel, és illetéktelen személyek tudomására nem hozhatják, harmadik fél számára hozzáférhetővé nem tehetik, nem közölhetik mással és/vagy nem hozhatják nyilvánosságra A Felek a tudomásukra jutott információt csak a szerződés teljesítéséhez indokolt mértékben és esetben használhatják fel úgy, hogy ezzel a másik Fél jogát, jogos érdekét nem sértik.
  5. Az Egyetem, mint adatkezelő a megállapodással összefüggésben, vagy azzal kapcsolatban tudomására jutott személyes adatokat kizárólag a megállapodással kapcsolatos jogok gyakorlása és kötelezettségek teljesítése érdekében, a mindenkor hatályos adatvédelmi előírásokkal összhangban, a szükséges, illetve a jogszabályok által előírt ideig és mértékben kezeli és tartja nyilván. A vonatkozó adatkezelési tájékoztató az Egyetem hivatalos honlapján található.
  6. Felek képviselői kijelentik, hogy a jelen megállapodás aláírására minden további felhatalmazás nélkül jogosultak.
  7. A jelen megállapodásban nem vagy nem teljes részletességgel szabályozott kérdések tekintetében a Felek a Polgári Törvénykönyvről szóló 2013. évi V. törvény, valamint a magyar jog egyéb vonatkozó rendelkezéseit tekintik irányadónak.

A szerződés 4 darab eredeti, egymással teljes egészében megegyező példányban készült, amelyekből 1 példány az Egyetemnél, 3 példány pedig a Partnernél marad.

|  |  |  |  |
| --- | --- | --- | --- |
| Budapest, 2022.\_\_\_\_\_\_\_\_\_\_\_\_\_\_\_\_\_\_\_ | | Budapest, 2022.\_\_\_\_\_\_\_\_\_\_\_\_\_\_\_\_\_\_\_ | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Budapest Főváros VII. kerület Erzsébetváros Önkormányzata**  Niedermüller Péter, polgármester | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Moholy-Nagy Művészeti Egyetem**  Fülöp József DLA, rektor | |
| Jogi ellenjegyzés:  Budapest, 2022. \_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Tóth László, jegyző  Pénzügyi ellenőrzés:  Budapest, 2022. \_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Nemes Erzsébet  Pénzügyi Iroda vezetője | | Jogi ellenjegyzés:  Budapest, 2022. \_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  dr. Dedics Zsigmond  Egyetértek:  Budapest, 2022. \_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Kun Zsuzsanna  vezérigazgató | |