**Beszámoló a Környezetvédelmi Alap 2021. évi felhasználásáról**

A Környezetvédelmi Alap 2021. évi nyitó egyenlege 3.292.432,- Ft, 2021. évi záró egyenlege:

3.292.434,- Ft. A Környezetvédelmi Alap évközi pénzmozgásait az alábbi táblázat tartalmazza:

|  |  |  |  |
| --- | --- | --- | --- |
| **Környezetvédelmi Alap Számla** | | | |
| **Megnevezés** | **Jóváírás Ft-ban** | **Terhelés Ft-ban** | **Egyenleg Ft-ban** |
| **Banki Nyitó egyenleg 2021.01.01.** | 0 | 0 | **3 292 432** |
| Kamatjóváírás | 1 | 0 | 3 292 433 |
| Kamatjóváírás | 1 | 0 | 3 292 434 |
| **Záró egyenleg 2021.12.31** | **0** | **0** | **3 292 434** |

A Környezetvédelmi Alap Számla egyenlegét a tavalyi évben a mindösszesen 2,- Ft összegű kamatbevétel növelte.

A Budapest Főváros VII. kerület Erzsébetváros Önkormányzata Polgármesterének a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében foglalt jogköre alapján a Képviselő-testület feladat- és hatáskörében meghozott 340/2020. (V.21.) sz. határozata alapján a Környezetvédelmi Alapból 3.092.429,- Ft összeg felhasználható Budapest Főváros VII. kerület Erzsébetváros zöldterület fejlesztési stratégiájának finanszírozására. A feladat végrehajtásra került, Önkormányzatunk 2020. december 22. napján vállalkozási szerződést kötött az S-TÉR Kft.-vel zöldterület fejlesztési stratégiánk részeként faültetések, fasor kialakítások lehetőségének vizsgálatára Erzsébetváros közterületein. A szerződés összege 2.350.000,- Ft + ÁFA (bruttó 2.984.500,- Ft), a teljesítés határideje 2021. május 17. napja volt. A tanulmányterv elkészült, a szerződésben foglalt 2.984.500,- Ft összeg Önkormányzatunk fő számlájáról a vállalkozó részére 2021. július 21. napján kifizetésre került, azonban a Környezetvédelmi Alap számláról az átvezetés 2022. február 15. napján történt meg. A Környezetvédelmi Alap 2022.01.01-03.31. közötti időszakban eszközölt pénzmozgásait az alábbi táblázat tartalmazza:

|  |  |  |  |  |
| --- | --- | --- | --- | --- |
| **Környezetvédelmi Alap Számla** | | | | |
| **Dátum** | **Jóváírás Ft-ban** | **Terhelés Ft-ban** | **Egyenleg Ft-ban** | **Megjegyzés** |
| **2022.01.01** | 0 | 0 | **3 292 434** | **Banki Nyitó egyenleg** |
| 2022.02.15 | 0 | 2 984 500 | 307 934 | Átvezetés S-TÉR Kft. |
| 2022.03.11 | 200 000 | 0 | 507 934 | Fapótlás pénzbeli megváltása-INVESZT-ÉP Kft. |
| **2022.03.31** | **0** | **0** | **507 934** | **Záró egyenleg** |